J E G Y Z Ő K Ö N Y V

# Készült: 2020. szeptember 14.-én a magyarsarlósi Polgármesteri Hivatal

**épületében megtartott 17. 30 órakor kezdődő képviselő- testületi ülésén.**

**Jelen vannak:** Dukai Zoltán polgármester

 Füller Balázs (alpolgármester)

 Bökös Ernő képviselő

 Mácsai Réka képviselő

**Igazoltan távol maradt:** Szomorné Sebők Bernadett képviselő

**Tanácskozási joggal jelen van**:

Dr. Jávorcsik Béla jegyző

Dukai Zoltán polgármester: Köszöntök mindenkit a mai testületi ülésen, megállapítom, hogy a képviselő-testület 5 tagjából 4 jelen van, ezért határozatképesek vagyunk. Javaslom, hogy fogadjuk el az alábbi napirendet:

# NAPIREND

1. **napirendi pont**

**Könyvtár nyitva tartása**

 **Előadó: Dukai Zoltán polgármester**

A képviselő-testület 4 igen szavazattal (egyhangúlag) elfogadta a napirendet.

Dukai Zoltán: A koronavírus helyzet miatt szükségessé vált a Könyvtár nyitva tartásának átgondolása. A biztonságos, és folyamatos működés érdekében úgy gondolom, az olvasók és a könyvtári tagok fertőzésveszélye elkerülése miatt korlátozást kellene bevezetnünk. Ehhez kérem a Képviselő-testület támogatását.

 Javaslom, hogy szavazzunk az előterjesztésről!

**Szám: 30/ 2020. (IX.14.) sz. határozat**

**Tárgy: Könyvtári nyitva tartás szüneteltetése.**

H A T Á R O Z A T

Magyarsarlós Község Önkormányzatának képviselő-testülete 4 igen szavazattal, egyhangúlag elhatározza, hogy 2020. szeptember 14-től a Magyarsarlósi Könyvtár nyitva tartását, a koronavírus erősödő terjedése miatt meghatározatlan időre szünetelteti: A könyvek házhozszállítását az olvasók kérésére biztosítja. Képviselő testület felhatalmazza a polgármestert a szükséges teendők elvégzésére.

Felelős: Dukai Zoltán polgármester

Határidő: értelem szerint

Erről kivonaton értesül:

1./ Irattár

2./ Csorba Győző Könyvtár (Tóth Balázs hálózati referens)

Amennyiben több kérdés, észrevétel, javaslat nincs, az ülést bezárom.

k.m.f.

 Dukai Zoltán Dr. Jávorcsik Béla

 polgármester jegyző